
SAND  OPLYSNING   ER   KUNDSKAB  OM  TINGENE  SOM   DE  ER 


NUMMER    15 


1.  AUGUST  1921 


70.   AARGANG 


TEMPLET  I  ARIZONA. 

Snart  rejses  i  Meza,  Arizona,  det  smukke  Tempel,  af 
hvilket  vi  her  bringer  en  Skitse.  Som  man  kan  se,  bygges 
det  i  en  ejendommelig  og  betagende  Stil,  der,  skont  den  er 
græsk  i  sine  Hovedtræk,  dog  minder  om  det  gamle,  jødiske 
Tempel  i  al  dets  Linjeskønhed  og  Frihed  i  Konstruktion. 

Vi  gengiver  her  Arkitekternes  Beskrivelse  af  den  Opfat- 
telse af  et  Tempel,  som  de  har  søgt  at  give  Udtryk  i  deres 
Skitser: 

Ved  Forelæggelsen  af  Studier  i  Tempelkomposition  har  vi 
haft  fuld  Forstaaelse  af  Problemets  Omfang;  med  pinlig  Om- 
hu og  efter  grundige  Overvejelser  er  vi  kommet  til  det  nu 
foreliggende  Resultat.  Vi  er  gaaet  frem  paa  en  strengt  ret- 
færdig Maade,  idet  vi  ikke  onskede  at  trække  den  mindste 
Enkelthed  fra  Formens  Renhed  ved  at  tilføje  muligt  vild- 
ledende Udsmykninger.  Det  Problem,  der  er  udtrykt  i  Ordet 
»Tempel«,  er  paa  engang  det  vanskeligste  og  interessanteste, 
der  nogen  Sinde  er  blevet  os  forelagt  til  Losning.  Et  af  vore 

stadig  tilbagevendende  Sporgsmaal  er:  »Hvad  er  særlig  be- 
tegnende og  ejendommeligt  for  et  Tempel  for  Jesu  Kristi 
Kirke  af  Sidste  Dages  Hellige,  og  i  hvilken  Henseende  staar 
det  i  Modsætning  til  den  almindelig  antagne  Opfattelse  af 
et  Tempel?« 

En  noje  Analyse  af,  hvad  vi  fordrer  af  et  Tempel,  har 
fjernet  vor  Opfattelse  noget  fra  Verdens  Idé  om  et  Tempel 
eller  en  Katedral,  der  ingen  Forbindelse  har  med  vor  til  gud- 
dommeligt aabenbaret  Ordinancearbejde  indviede  Helligdom. 
Vi  erkender  ogsaa  i  vore  Dages  Tempelproblem  en  afgjort 
mere  sammensat  Opgave,  idet  den  spalter  sig  i  to  Krav,  af 
hvilke  det  forste  er  praktisk  Nytte,  det  andet  arkitektonisk 
Skonhed  uden  nogen  unodig  Overflødighed,  begge  forenende 
det  tiltalende  og  det  bekvemme.  Templet  besidder  i  al  sin 
Enkelhed  en  hellig  og  ophøjet  Værdighed  og  Majestæt.  Under 
hele  Kompositionen  har  vort  Feltraab  været  Enkelhed;  En- 
kelhed uden  Tab  af  Værdighed  eller  Sandhed.  Som  Men- 
nesket gennem  Tidsaldrene  bestandig  har  stræbt  frem  mod 
fuldkomnere  Former,  bevidst  eller  ubevidst,  saaledes  har  vi 
søgt  at  udtrykke  vor  Opfattelse  gennem  disse  Bygningsformer, 
der  er  de  moderne  Idealer  for  arkitektonisk  Stræben.  Afson- 
dringen, hvor  man  hengiver  sig  til  Tankefordybelser  og  aan- 
delig  Forening,  er  givet  et  passende  Udtryk  i  Indgangspor- 
talerne,  der  tillige  bidrager  til  at  øge  Enhedsidéen  i  Kom- 
positionen. Det  hele  grupperer  sig  om  en  stor  Trappe,  der 
er  centralt  beliggende  og  fører  fra  Hovedtempelindgangen  til 
alle  Templets  forskellige  Afdelinger. 


Jo  mere  Gud  aabner  mine  Øjne,  saa  at  jeg  kan  beskue 
hans  Sandheds  Aabenbaringer  her  i  Verden,  des  mere  foler 
jeg  mig  forvisset  om,  at  Kunsten  og  Literaturen  danner  en 
Jakobsstige,  som  ingen  Dødelig  tor  betræde  uden  de  reneste 
Hensigter.  Jenny  Lind. 

LIV  OG  DØD. 

Tale  af  Brigham  Young. 

Liv  og  Dod  er  fremstillet  for  os,  og  vi  har  selv  Frihed 
til  at  vælge,  hvad  vi  onsker.  Jeg  har  ofte  anstillet  Betragt- 
ninger over  disse  to  Principper,  men  om  jeg  skulde  fremsætte 
mine  Begreber  om  dem  fuldstændig,  vilde  de  maaske  komme 
for  meget  i  Modsætning  til  mange  Menneskers  Følelser  og 
Anskuelser.  For  mig  er  disse  Principper  som  en  opladt  Bog. 
Liv  og  Dod  kan  med  Lethed  forstaas  ved  den  Helligaands 
Lys,  men  er  ligesom  alt  andet  vanskelige  at  forstaa  uden 
dens  Vejledning. 

At  vælge  Liv  er  det  samme  som  at  vælge  evig  Tilværelse 
som  et  organiseret  Væsen;  at  forkaste  Liv  og  vælge  Død  er 
at  forkaste  en  evig  Tilværelse  som  et  organiseret  Væsen  — 
at  foretrække  at  blive  opløst  og  vende  tilbage  til  de  oprinde- 
lige Elementer.  Liv  er  en  Samling  af  alle  de  Egenskaber  og 
Principper,  som  er  i  Stand  til  i  hvilken  som  helst  Henseende 
at  berige  og  forædle  og  forøge  ethvert  Menneskes  Herre- 
domme. For  mig  betyder  Liv  Udvikling.  Vi  har  det  Privile- 
gium at  udvide  vore  Grænser,  at  vokse  i  evig  Kundskab,  Vis- 
dom, Magt  og  erholde  enhver  af  Guds  Gaver. 

At  leve  som  jeg  nu  er,  uden  Fremadskriden,  er  ikke  Liv; 
ja  det  vilde  være  aldeles  umuligt  at  staa  paa  et  og  samme 
Punkt  bestandig.  Der  findes  ikke  noget  hvilende  Princip  i 
Tilværelsen.  Alle  organiserede  Væsener  er  enten  i  en  stadig 
Fremadskriden  til  evig  Fuldkommenhed  eller  paa  Tilbage- 
vejen til  Oplosning.  Udgrund  alle  Evighederne,  som  har 
været,  om  det  er  muligt,  og  kom  til  det,  som  vi  nu  forstaar 
efter  den  naturlige  Filosofis  Principper;  hvor  er  der  et 
Element,  en  levende  Ting,  et  organiseret  Væsen  af  hvilken 
som  helst  Slags,  som  vedbliver  at  være  som  det  er?  Det  kan 
ikke  findes.  Alt,  som  er  kommet  indenfor  Omraadet  af  Men- 
neskets indskrænkede  Kundskab,  alt,  hvad  han  naturligt  for- 
staar, lærer  ham,  at  der  ingen  Sinde  findes  nogen  Stillestaaen 

for  organiserede  Væsener,  saa  de  ikke  skulde  kunne  vokse  i 
Kundskab,  Visdom,  Magt  og  Herlighed. 

Hvis  et  Menneske  nogen  Sinde  kunde  komme  til  et  Punkt, 
hvor  Livets  Fortsættelse  vilde  ophore,  et  Punkt,  hvorfra  han 
ikke  længere  kunde  vokse  og  forfremmes,  kunde  han  sige,  at 
han  begyndte  at  aftage,  at  gaa  tilbage  fra  det  Øjeblik.  Atter: 
naar  han  har  naaet  Højdepunktet  af  Kundskab,  Visdom  og 
Magt,  er  det  ved  det  Punkt,  han  begynder  at  gaa  tilbage;  hans 
naturlige  Evner  vil  begynde  at  tabe  sig,  og  saaledes  vil  han 
vedblive  at  aftage,  indtil  hans  Kundskab  tabes  i  Forglem- 
melsens Kaos.  Naar  vi  tænker  fornuftigt,  er  dette  den  Slut- 
ning, vi  kommer  til,  dersom  det  er  muligt  at  sætte  en  Grænse 
for  Livets  Fortsættelse  og  Erhvervelsen  af  Kundskab. 

Paa  Grund  af  den  menneskelige  Naturs  Svaghed  maa  den 
oploses  til  Stov.  Men  under  alle  Omvæltninger  og  Omskif- 
telser, der  finder  Sted  i  Menneskenes  Tilværelse  i  den  evige 
Verden,  hvori  de  bor,  findes  der  hverken  Princip,  Magt,  Vis- 
dom, Kundskab,  Liv,  Stilling  eller  hvad  man  nu  kan  fore- 
stille sig,  som  er  stillestaaende,  de  maa  enten  forøges  eller 
formindskes.  For  mig  er  Liv  det  samme  som  Tilvækst,  Dod 
det  modsatte.  Naar  vore  Medskabninger  dor,  er  det  da  den 
Død,  vi  taler  om?  De  Begreber,  vi  har  om  den,  har  vi  faaet 
formedelst  falske  Traditioner.  Døden  er  ikke  det,  vi  i  Al- 
mindelighed tror,  den  er.  Tilsyneladende  odelægger  den,  kaster 
ud  af  Tilværelsen  og  efterlader  et  tomt  Rum;  men  der  findes 
ikke  en  saadan  Dod.  Død  er  i  Virkeligheden  Opløsning  og 
Formindskning  —  Liv,  Formering. 

Meget  er  skrevet  i  Biblen  og  andre  af  Guds  Aabenbaringer, 
og  meget  er  blevet  talt  baade  offentlig  og  privat  om  dette 
Emne.  Liv  og  Dod  er  i  Verden,  og  alle  er  mere  eller  mindre 
bekendt  dermed.  Vi  lever,  vi  dor,  vi  er,  vi  er  ikke,  er  Tale- 
maader,  som  enhver  mere  eller  mindre  betjener  sig  af.  Hvoraf 
kommer  det?  Fordi  alle  Skabninger  er  i  Virksomhed  og  er 
kommet  ind  i  Tilværelsen  og  kommet  ud  af  den,  som  man 
siger;  men  andre  Ord  vilde  bedre  betegne  denne  Virksomhed, 

nemlig  dannes,  vokse  og  forøges;  derefter  begynder  det  at 
gaa  i  den  modsatte  Retning:  at  aftage,  opløses  og  vende  til- 
bage til  de  oprindelige  Elementer.  Dette  forstaar  vi  tildels. 
At  vælge  den  i  Evangeliet  betegnede  Vej  er  at  vandre  den 
Vej,  der  forer  til  evigt  Liv,  til  evig  Tilvækst.  Det  er  at  vandre 
paa  en  saadan  Maade,  at  vi  aldrig  taber,  hvad  vi  har  er- 
hvervet eller  opnaaet,  men  vedbliver  at  sanke,  samle,  foroge 
og  formere  evindelig. 

At  vælge  Liv  er  at  vælge  saadanne  Principper,  der  kan 
lede  os  til  en  evig  Tilvækst,  og  intet  uden  dette  vil  kunne 
skænke  de  Trofaste  Liv  i  Opstandelsen.  De,  som  vælger  Dod, 
vælger  den  Vej,  der  fører  dem  til  deres  Organisations  Op- 
losning. 

Hvad  angaar  Ordet  »tilintetgore«,  saaledes  som  man  sæd- 
vanligvis forstaar  det,  da  findes  der  ikke  noget  saadant  Prin- 
cip, som  at  sætte  en  Ting,  der  eksisterer,  ud  af  Tilværelsen 
paa  den  Maade,  at  den  ikke  eksisterer  i  nogen  som  helst  Form 
eller  Skikkelse.  Det  vilde  være  det  samme  som  at  sige,  at 
»uendelig«,  der  er  ensbetydende  med  Ordet  evig,  har  baade 
Begyndelse  og  Ende.  Evigheden  kan  ikke  udmaales.  Dette 
har  man  forstaaet  fra  de  første  Dage.  Dette  lærtes  af  Jesus  og 
hans  Apostle,  som  forstod  Evighedens  sande  Principper.  Som 
Følge  af  nogle  Udtryk,  hvoraf  Guds  Tjenere  fordum  betjente 
sig,  har  nogle  faaet  fejlagtige  Begreber  om  Evigheden.  Man 
har  f.  Eks.  kunnet  hore  nogen  forkynde,  at  Folk  skal  komme 
i  Helvede  og  blive  der  evindelig.  Saadanne  Personer  ved  ikke 
mere  hvad  Evighed  vil  sige  og  er  ikke  mere  i  Stand  til  at 
lære  andre  om  dette  Emne,  end  et  lille  Barn.  De  taler  om, 
at  visse  Mennesker  skal  gaa  til  Helvede,  »hvor  Ilden  ikke 
udslukkes«,  og  bo  der.  Hvor  længe?  Jeg  vil  svare:  saa  længe 
de  fortjener  det. 

Hele  Hensigten  med  vor  Tilværelse  er,  at  vi  skal  leve, 
vokse,  forøges,  samle  omkring  os  og  udbrede  os  evindelig. 
Om  alle  Verdens  Matematikere  i  Forening  vil  bestræbe  sig 
for  at  udregne  eller  udmaale  Evigheden,  og  om  de  talte  til 

saa  mange  Millioner  Aar,  som  de  har  Benævnelser  paa  deres 
Chifre,  vilde  de  dog  være  lige  saa  uvidende  om  Evigheden, 
som  da  de  begyndte.  Alt,  hvad  Menneskene  kender  af  Evig- 
heden, enten  de  er  Lærde  eller  Ulærde,  er  kun  en  lille  Del 
deraf,  kaldet  »Tiden«.  Kan  Evigheden  begrænses?  Hvis  den 
kan,  maa  der  ogsaa  være  en  Ende  paa  al  Kundskab,  Visdom, 
Magt  og  Herlighed  —  alt  vilde  synke  i  evig  Tilintetgørelse. 

Ønsker  I  at  forøges  og  vedblive  dermed?  Ønsker  I  at 
komme  i  Besiddelse  af  Riger  og  Troner,  Fyrstendommer  og 
Magter,  at  vokse  i  Forstand,  Visdom,  Kundskab,  Magt  og  Her- 
lighed evindelig?  Ja,  er  det  naturlige  Svar,  enhver  vil  give, 
hvis  Hjerte  er  blevet  opildnet  af  Guds  Aand.  Og  naar  vi  har 
levet  og  samlet  omkring  os  flere  Riger  og  Verdener,  end  det 
er  muligt  for  en  Dodeligs  Sind  at  fatte,  (tænk  engang  herover, 
og  hvorledes  det  begyndte  ligesom  et  Sennepskorn  i  Jorden), 
da  kan  jeg  sige,  vil  vi  kunne  begribe  den  første  Begyndelse 
til  Evighedens  Morgendæmring,  hvilket  Udtryk  jeg  benytter 
for  at  tydeliggøre  min  Tanke  om  Evighedens  Varighed,  uden 
i  mindste  Maade  at  mene,  at  det  kan  tjene  til  Maal  for 
samme. 

Naar  vi  længe  nok  har  efterlevet  saadanne  Principper,  som 
er  varige,  som  er  skikkede  til  at  forskaffe  os  evigt  Liv,  som 
kan  føje  Riger  til  Riger,  Magt  til  Magt,  Troner  til  Troner, 
Herredomme  til  Herredømme  og  Kroner  til  Kroner  —  naar 
vi  har  levet  saa  længe  efter  dem,  at  vi  kan  se  den  mindste 
Hellige,  som  muligvis  kan  kaldes  saa,  i  Besiddelse  af  flere 
Solsystemer,  som  dette,  end  nogen  Dødelig  kan  tælle,  end  der 
er  Stjerner  paa  vor  Himmels  Firmament,  end  Sand  paa 
Havets  Bred,  —  da  vil  vi  kunne  danne  os  et  svagt  Begreb  om 
Evigheden. 

Maa   Herren   velsigne   Eder,  Amen. 

ELEMENTERNE  ER  EVIGE. 

Ved  Ældste  PARLEY  P.  PRATT. 
(Sluttet  fra  Side  223.) 

Lad  os  nu  spørge,  hvad  var  Forskellen  mellem  Jesu  Kristi 
dodelige  Legeme  og  hans  opstandne  Legeme?  De  er  begge 
samme  Kod,  samme  Ben,  samme  Ledemod,  samme  Sener, 
samme  Hud,  samme  Haar,  samme  Billede  eller  fysiske  An- 
sigtstræk og  samme  Elementer  eller  Stoffer,  men  det  forste 
levendegores  paa  det  naturlige  Livs  Principper  nemlig  ved 
Blodet,  og  det  sidste  udelukkende  ved  Aanden  og  ikke  ved 
Blodet,  og  er  derfor  ikke  Døden  underkastet,  men  lever  be- 
standig. Med  dette  herlige  Legeme  opsteg  han  til  Fa- 
deren, og  med  dette  herlige  Legeme  vil  han  atter  komme 
til  Jorden  for  at  regere  med  sit  Folk.  Denne  Opfattelse 
af  Opstandelsen  bevises  ved  Enok  og  Elias,  der  aldrig 
smagte  Doden,  men  blev  øjeblikkelig  forandrede  fra  Dodelige 
til  Udødelige  og  blev  optaget  til  Himlen,  baade  Legeme  og 
Aand.  Denne  Forandring  paa  deres  fysiske  System  var  sva- 
rende til  og  ensbetydende  med  Døden  og  Opstandelsen.  Det 
var  det  samme,  som  om  de  havde  slumret  i  Graven  for  Aar- 
tusinder  og  derefter  blevet  oprejst  og  gengivet  evigt  Liv. 

Lad  os  da  opgive  at  give  vrange  Lærdomme  om  Døden  og 
Graven  til  den  opvoksende  Slægt  og  indskrænke  os  udeluk- 
kende til  det  evige  Livs  Forkyndelse.  Hvilken  herlig  Kund- 
skabens Mark  ligger  nu  ikke  for  os,  endnu  kun  lidet  under- 
søgt. Hvilket  ubegrænset  Rum  for  Forskning  og  Overvejelse 
aabner  sig  ikke  for  vort  forbavsede  Blik!  Hvilket  et  rigt  aan- 
deligt  Festmaaltid  udbredes  indbydende  for  vor  Appetit,  kal- 
dende til  livlig  Virksomhed  enhver  af  Sjælens  Evner  og 
Kræfter  og  givende  Rum  for  alle  Sjælens  store  og  forædlende 
Drifter.  Kærlighed,  Glæde,  Haab,  Ærgerrighed  og  Tro  og  alle 
det  menneskelige  Sinds  dydige  Folelser  og  Principper  kunde 
her  vokse  og  udvikles  og  blomstre,  uhæmmede  af  smertelige 
Forudfølelser  og  Frygt.  Her  kan  det  ungdommelige  Sind  ud- 

vikle  dets  storste  Virkekraft  og  ustandset  af  Tid  og  Forgæn- 
gelighed, smage  Evighedens  uvisnelige  og  uforgængelige 
Sodme. 

Denne  Undervisningsmetode,  fulgt  af  Aandens  Overbevis- 
ning og  Kraft,  vil  tjene  til  at  svække  Lastens  Tillokkelser  og 
vil  opmuntre  Sindet  til  Udovelse  af  Dyd  og  Religion,  og  vil 
oplive  og  paavirke  Mennesket  i  alle  Livets  Pligter.  Den  vil 
bortfjerne  Frygt  og  Rædsel  for  Døden.  Den  vil  læge  de  brudte 
Hjerter  og  bringe  Trøst  til  de  Sorgende.  Den  vil  sætte  Men- 
neskene i  Stand  til  med  Taalmodighed  og  Sjælsstyrke  at  ud- 
holde alle  de  mangfoldige  Bekymringer,  Sygdom  og  Sorger, 
som  de  er  underkastet  i  dette  kortvarige  Liv.  Den  vil  næsten 
banlyse  de  fordærvelige  Folger  af  Frygt  og  Angst  og  Melan- 
koli fra  Jorden,  og  saaledes  give  ny  Glæde  og  Energi  tM  alle 
Samfundets  mangfoldige  Afdelinger.  Mørkets  og  Overtroens 
Tid  er  nu  allerede  langt  henrunden.  Sandheden,  genoplivet  i 
dens  oprindelige  Simpelhed  og  Renhed,  belyser  lig  Horison- 
tens Stjerne  Gryet  af  hin  straalende  Morgen,  da  Guds  Kund- 
skab skal  skjule  Jorden,  ligesom  Vandene  skjuler  Havets 
Bund.  Hvor  berettiget  kan  da  ikke  den  opvoksende  Slægt 
skue  fremad  med  et  vel  begrundet  Haab,  at  de  og  deres  Born 
maa  høre  til  det  usigelige  lykkelige  Tal,  der  vil  leve  og  blive 
optaget  for  at  møde  Herren  og,  lig  Enok  og  Elias,  undgaa  Op- 
losningens Kvaler  og  den  lange  Fængsling  i  Graven.  Eller 
med  en  endnu  større  Vished  kan  de  haabe,  at  om  de  end  skal 
slumre  i  Støvet,  vil  det  kun  være  kortvarigt,  og  de  vil  igen 
opstaa  for  at  nyde  Livets  Glæder  for  bestandig.  Forældre, 
elsker  I  Eders  Born?  Bedrøver  det  Eder  at  se  deres  livløse 
Legeme  nedlagt  i  Graven,  og  som  det  synes,  for  bestandig  tabt 
for  Eders  Samfund?  Born,  er  I  nogensinde  blevet  kaldet  til 
at  byde  Eders  elskede,  ærværdige  Forældre  det  sidste  Farvel 
og  begræde  dem  i  hjerteknugende  Sorg,  medens  deres  Lege- 
mer nedlagdes  i  den  kolde  og  tavse  Grav,  og  I  staar  som  For- 
ældreløse ladt  tilbage  i  den  morke  Verden?  Ægtemænd  og 
Hustruer,  elsker  I  Eders  Ledsagere  og  onsker  ofte,  at  I  begge 

maatte  leve  i  Legemet  for  bestandig  og  glæde  Eder  i  hin- 
andens Selskab  uden  at  undergaa  en  smertefuld  Adskillelse 
ved  Doden?  Vær  da  aarvaagen  og  omhyggelig  for  at  sikre 
Eder  Del  i  den  første  Opstandelse,  at  I  og  Eders  Venner  kan 
leve  og  regere  med  Kristus  paa  Jorden  i  et  Tusind  Aar. 

Forældre  og  Børn,  Mænd  og  Hustruer,  Brødre  og  Søstre, 
har  disse  Tanker  nogensinde  trængt  dybt  i  Eders  Hjerter  i 
Sorgens  Time  og  tjent  til  at  troste,  husvale  og  opholde  Eders 
nedbøjede  Sjæl  i  den  dybeste  Kummers  Stund?  Eller  har  I 
forestillet  Eder  en  eller  anden  aandelig  Tilværelse  udenfor 
Grænserne  af  Tid  og  Rum,  en  eller  anden  Skygge  uden  Virke- 
lighed, eller  Fe  verden  langt  fra  Jorden,  vort  Hjem,  og  fjernt 
fra  alt  Samfund  og  alle  de  inderlige  Forbindelser  og  Følelser, 
som  udfyldte  Eders  Tilværelse  her,  og  i  hvilke  alle  Livets 
Glæder  indeholdtes?  Intet  Under  da,  at  saadanne  skal  klynge 
sig  til  Livet  og  se  hen  til  Doden  med  Rædsel  og  Fortvivlelse; 
intet  Under,  at  saadanne  skal  føle  uudholdelig  og  overvæl- 
dende Sorg  ved  Tabet  af  deres  Venner;  thi  hvo  kan  udholde 
Tanken  om  evig  Adskillelse  fra  disse  elskelige  Samvær  og 
Omgivelser,  hvortil  de  har  været  vant  fra  deres  tidligste 
Barndom?  Hvor  kan  de  udholde  at  blive  revet  fra  dem,  de 
elsker  hojere  end  Livet,  og  at  faa  alle  Kærlighedens  omme 
Baand,  der  vinder  sig  om  Hjertet  med  gensidig  Sympati, 
overskaaret  og  brudt  for  bestandig? 

Lad  os  da  bestræbe  os  for  at  inspirere  deres  Sind,  der  er 
stillet  under  vor  Omsorg  og  Vejledning,  med  en  urokkelig 
Tro  paa  og  levende  Opfattelse  af  denne  den  vigtigste  af  alle 
Genstande,  Legemets  Opstandelse  og  evigt  Liv,  og  saaledes 
opmuntre  dem  med  den  største  af  alle  Tilskyndelser  til  et  ret- 
færdigt Levnet,  et  saadant  som  vil  sikre  dem  Del  i  den  forste 
Opstandelse  og  en  frydefuld  Udødelighed  i  Samfund  med  den 
genløste  Skare,  der  er  klædt  i  de  uplettede,  snehvide  Kjortler, 
og  som  vil  regere  med  Forløseren. 

Vi  har  vist,  at  Jorden  selv  og  alle  dens  Frembringelser 
blev  meget  paavirkede  ved  Faldet  og  ved  Menneskenes  Børns 

Synder,  at  Forsoningen  ved  Jesus  Kristus  var  ikke  alene  for 
Menneskene,  men  ogsaa  for  Jorden  og  dens  Fylde;  at  alle 
Ting  blev  forløst  fra  Faldet  og  sluttelig  vil  blive  genoprejst 
fra  alle  dets  skrækkelige  Følger  og  blive  genfødt,  helliggjort 
og  fornyet  efter  den  første  Skabelses  Monster  og  erholde  den 
samme  Skonhed,  Herlighed,  Fortrinlighed  og  Fuldkommen- 
hed, som  de  havde  i  Begyndelsen.  Men  det  er  klart,  at  denne 
Genoprejsning  ikke  fandt  Sted  ved  Messias's  forste  Komme, 
og  at  den  ikke  er  sket  siden;  derfor  er  den  endnu  fremtidig 
og  maa  opfyldes  paa  en  fastsat  Tid,  der  er  bestemt  ved  uende- 
lig Visdom.  Denne  fastsatte  Tid  kaldes  i  Skrifterne  »Gen- 
oprettelsens Tid  af  alle  Ting,  hvilke  Gud  har  talt  ved  sine 
hellige  Profeters  Mund  siden  Verdens  Begyndelse«. 

Denne  Genoprettelse  vil  blive  fuldbyrdet  ved  intet  mindre 
end  et  andet  Komme  af  Messias.  Han  maa  atter  nedstige  fra 
Himlen  paa  samme  Maade,  som  han  opsteg.  Dette  Messias's 
andet  Komme  og  de  store  Begivenheder,  forbundet  dermed, 
er  et  Tema,  hvorved  alle  Profeterne  og  Apostlene  har  dvælet 
mere  i  deres  Skrifter  end  ved  noget  andet.  Dersom  jeg  vilde 
citere  Beviser  derpaa,  kunde  jeg  begynde  med  Enok,  den 
syvende  fra  Adam,  der  udraaber:  »Se,  Herren  kommer  med 
sine  Tusinder  af  Hellige«  etc.,  og  slutte  med  Jesu  Kristi 
Aabenbaring  til  sin  Tjener  Johannes:  »Se,  han  kommer  med 
Skyerne,  og  hvert  Øje  skal  se  ham,  ogsaa  de,  som  gennem- 
stak  ham,  og  alle  Jordens  Slægter  skal  hyle  for  ham.«  Denne 
Messias's  anden  Tilbagekomst  var  Jobs  Trost  i  hans  haarde 
Prøvelse;  han  kunde  løfte  sit  Øje  fra  Sæk  og  Aske  og  ud- 
raaber »Jeg  véd,  at  min  Forløser  lever,  og  at  han  vil  staa  paa 
Jorden  paa  den  yderste  Dag,  og  om  end  Orme  skulde  fortære 
dette  Legeme,  skal  jeg  dog  i  Kodet  se  Gud«  etc.  Dette  var  Da- 
vids Trøst  i  Fangenskabet.  Han  sagde:  »Jeg  saa  i  Nattesynet 
og  se,  en,  lig  Menneskenes  Son,  kom  med  Himlens  Skyer.« 
Den  samme  Genstand  inspirerede  ofte  Esajas  og  David  til 
Henrykkelse  i  Beundring  og  Fryd,  og  bragte  dem  til  at  frem- 
bringe deres  skonneste  Kvad,  deres  mest  ophøjede  Frembrin- 

gelser  af  poetisk  Inspiration,  og  den  samme  Genstand  synes 
indvævet  i  næsten  hver  Side  i  det  Nye  Testamentes  Skrifter. 
Den  udgjorde  et  Centrum,  et  Midtpunkt,  hvorpaa  alle  de  for- 
dums Dages  Helliges  Glæder,  Haab,  Trost  og  Forventning 
hvilede.  I  Lænker  eller  Fængsel,  i  Trængsler  og  Forfølgelser, 
i  Tortur  eller  Flammer  kunde  de  skue  hen  til  Herrens  Komme 
med  frydefuld  Forventning  om  en  Opstandelse  og  Belønning. 

Det  er  Messias's  herlige  Komme  og  den  store  dermed  for- 
bundne Genoprettelse,  der  bestandig  udgjorde  Jodernes  Haab, 
paa  dette  ene  Punkt  hviler  hin  længe  adspredte  Nations 
Skæbne,  deres  endelige  Gengivelse  af  Guds  Naade,  af  deres 
Fædres  Land  og  deres  elskede  Stad  Jerusalem. 

Denne  Tilkommeise  er,  hvad  Paulus  hentyder  til  i  Brevet 
til  Romerne,  hvor  han  skriver:  »Som  der  staar  skrevet,  af 
Zion  skal  der  komme  en  Befrier,  som  skal  afvende  Ugudelig- 
hed fra  Jakob.«  Denne  anden  Tilkommelse  er,  hvad  Petrus 
mente,  da  han  sagde  til  Jøderne:  »Han  skal  sende  Eder  den 
Eder  forud  forkyndte  Jesum  Kristum,  hvilken  det  bør  at  ind- 
tage Himlene,  indtil  alle  Tings  Fuldkommelsestid,  hvorom 
Gud  har  talt  ved  sine  hellige  Profeters  Mund  fra  de  ældste. 
Dage.«  Apost.  Gern.  3.  Kapt.  Det  synes  altsaa,  at  Jesus  Kri- 
stus skal  komme  igen  ved  Fuldkommeisens  eller  Genoprettel- 
sens Tid,  til  hvilken  Tid  en  Basun  skal  lyde,  ved  hvilken  Lyd 
de  Helliges  Grave  vil  blive  aabnede,  og  de  vil  opstaa  fra  de 
Døde  og  blive  optaget  tilligemed  de,  som  lever  og  er  blevet 
tilbage,  for  at  mode  Herren  i  Luften.  I  Mellemtiden  vil 
Jorden  blive  skrækkelig  rystet,  Bjergene  vil  synke,  Dalene 
hæve  sig,  og  de  ujævne  Steder  gores  lige,  en  Ild  vil  gaa  over 
Jordens  Overflade  og  fortære  de  Hovmodige  og  Ugudelige, 
ligesom  Sodomas  og  Gomorras  Stæder  tilintetgjordes  i  Abra- 
hams Dage,  og  efter  at  Jorden  saaledes  er  renset  med  Ild  fra 
alle  dens  ugudelige  Beboere,  ligesom  en  Gang  tidligere  ved 
Vand,  og  efter  at  disse  mægtige  Rystelser  har  gengivet  den 
dens  oprindelige  Skikkelse  og  Overflade,  bliver  den  et  pas- 
sende Opholdssted  for  Jesus  Kristus  og  hans  Hellige.  Jøderne 

skuer  deres  længe,  længe  forventede  Messias  og  kommer  til 
Kundskab  om,  at  han  er  den  Jesus,  som  deres  Fædre  kors- 
fæstede; de  bliver  renset  fra  deres  Synder  formedelst  hans 
dyrebare  Blod;  deres  hellige  Stad  Jerusalem  bliver  et  i  Sand- 
hed helligt  Sted  og  et  Regeringssæde,  hvor  Messias's  Taber- 
nakel og  Trone  vil  være,  og  hvortil  de  tiloversblevne  Nationer 
vil  begive  sig  Aar  efter  Aar  fra  alle  tilstødende  Lande  for  at 
tilbede  Kongen,  Hærskarernes  Herre,  og  holde  Lovsalsfesten, 
og  saaledes  vil  der  være  én  Herre,  og  han  vil  være  Konge  over 
den  ganske  Jord.  »Salige  er  de  Sagtmodige,  thi  de  skal  arve 
Jorden.«  Denne  Forjættelse,  givet  af  Frelseren  i  hans  Bjerg- 
prædiken, vil  da  blive  opfyldt.  (Se  ligeledes  den  37te  Salme 
og  Ezekiel  37.  Kapt.).  De  Forbandelser,  som  kom  over  Jorden 
formedelst  Synden,  vil  da  blive  borttaget.  Den  vil  ikke  længer 
frembringe  Torne  og  Tidsler,  men  dens  Frembringelser  vil 
være  ligesom  for  Faldet.  De  øde  Ørkener  vil  blive  frugtbare, 
det  tørre  Land  vil  have  Vandkilder  i  Overflødighed,  Menne- 
skene vil  da  plante  Haver  og  æde  deres  Frugt,  de  vil  plante 
Vingaarde  og  nyde  deres  Vin,  de  vil  bygge  Huse  og  Stæder 
og  bebo  dem,  og  Herrens  Udvalgte  vil  længe  glæde  sig  ved 
deres  Hænders  Arbejde.  Hele  Jorden  vil  da  have  Hvile  under 
én  Hersker.  Sværd  vil  blive  gjort  til  Plovjern  og  Spyd  til 
Haveknive,  og  Folkene  skal  ikke  ydermere  lære  at  fore  Krig. 
Selv  Markens  og  Skovens  vilde  Dyr  vil  miste  deres  Blodtorst, 
og  deres  Fjendskab  vil  ophøre.  Loven  vil  æde  Urter  i  Stedet 
for  at  jage  efter  Kød,  og  hele  Dyreskabningen  vil  være  fuld- 
kommen harmlos  ligesom  i  Begyndelsen,  medens  fuldstændig 
Fred  vil  være  over  Jorden,  ligesom  Vandene  skjuler  Havets 
Bund;  medens  alle  de  fordums  Profeter,  Apostle,  Hellige  og 
Martyrer,  tilligemed  alle  vore  Venner,  som  paa  Jorden  er 
sovede  hen  i  Jesus,  vil  være  paa  Jorden  med  deres  herlig- 
gjorte, udodelige  Legemer,  de  vil  synge  Sejrssangen  og  prise 
den  store  Messias,  som  regerer  i  sit  Folks  Midte.  O  Læser, 
dette  er  den  første  Opstandelse!  Salig  og  hellig  er  den,  som 
har  Del  i  den  forste  Opstandelse.  O  Læser,  dette  er  Skabelsens 

store  Sabbath,  de  Tusinde  Aar  for  Hvile  og  Fred,  det  længe 
forventede  Millennium.  Vil  Du  da  leve  i  Kødet  og  have  Del 
deri?  Vil  Du  da  atter  nyde  Dine  Venners  Samfund,  der  var 
Dit  Hjerte  nær  og  kær  i  dette  Liv?  Vil  Du  arve  Jorden  og  for 
bestandig  være  fri  for  Graven?  Husk  —  husk,  at  Sagtmodig- 
hed og  et  helligt  Liv  er  Betingelserne.  At  det  er  ene  de  Hel- 
lige, som  besidder  Riget  og  Rigernes  Storhed  under  al  Him- 
len. I  denne  Skabelsens  herlige  Sabbath  vil  Jorden  og  dens 
Indbyggere  i  Tusinde  Aar  hvile  fra  Smerter,  Veer  og  Sorger, 
som  de  har  undergaaet  i  de  seks  Tusinde  Aar  af  Møje,  Besvær 
og  Lidelser. 

Efter  at  dette  Tusind  Aar  er  endt,  vil  den  sidste  Opstan- 
delse snart  komme  tilligemed  Dommens  Dag.  Disse  store  Be- 
givenheder vil  blive  fremført  ved  Lyden  af  den  sidste  Basun, 
der  vil  kalde  de  Ugudelige  frem  af  deres  lange  Fangenskab  i 
Graven,  og  de  vil  blive  dømt  ifølge  deres  Gerninger  og  vil  gaa 
fra  Herrens  Nærværelse  til  det  Sted,  der  er  bestemt  for  dem. 
Da  vil  Himlene  og  Jorden  undergaa  en  sidste  Forandring. 
De  dør  og  opstaar  igen  fra  de  Døde,  med  andre  Ord,  Elemen- 
terne forandres  fra  deres  evige  Tilstand,  idet  de  bliver  for- 
ædlede, lutrede  og  bragt  til  den  højeste  Tilstand  af  Fuldkom- 
menhed, som  det  er  muligt  for  dem  at  modtage. 

Efter  at  Jorden  saaledes  er  blevet  fornyet  og  herliggjort, 
er  der  intet  mere  at  forandre,  den  vil  da  bevæge  sig  i  sine 
evige  Omdrejninger  iblandt  Universets  utallige  Systemer, 
iklædt  en  celestial  Herlighed  og  beboet  af  udødelige  og  cele- 
stiale  Væsener,  som  er  blevet  forlost  fra  Synden  og  oprejst 
fra  de  Døde  formedelst  Jesu  Kristi  Blod  og  hans  Opstandelses 
Kraft,  og  de  er  iført  hvide  Kjortler  med  Herlighedens  Krone 
paa  deres  Hoved,  idet  de  er  Guds  og  Lammets  Konger  og 
Præster,  med  hvilke  de  regerer  paa  Jorden  i  al  Evighed,  thi 
der  vil  være  den  hellige  Stad,  det  nye  Jerusalem,  Pladsen  for 
Guds  Trone,  og  hans  Paulun  vil  være  iblandt  Menneskene, 
og  han  vil  bo  hos  dem  og  være  deres  Gud,  og  han  vil  bort- 
tørre hver  Taare  af  deres  Øjne,  og  Doden  skal  ikke  være 

mere,  ej  heller  Sorg,  ej  heller  Klage,  ej  heller  skal  der  være 
Smerte  mere,  thi  den  gamle  Tingenes  Orden  er  ikke  mere,  og 
alle  Ting  vil  være  blevet  nye. 

Dersom  Menneskene  ønsker  en  Himmel  udenfor  Rummets 
Grænser,  kun  beboet  af  Aander,  dersom  de  ønsker  for  bestan- 
dig at  være  fri  for  Jorden  og  borte  fra  deres  Legemer  og  deres 
hjemlige  Klode,  da  kommer  det  til  at  annamme  Alkoranens 
Lærdomme  eller  nogle  af  den  hedenske  Mythologis  Fabler, 
hvor  Sindet  svæver  omkring,  uden  Vejledning  af  Fornuften, 
i  Indbildningens  vide  romantiske  Mark  og  bortglemmer  sig 
selv  fra  alle  Tilværelsens  Virkeligheder,  i  et  Skyggernes  Land, 
en  Drømmenes  Verden,  hvorfra  det  kun  vil  vaagne  i  Skuf- 
felse ved  den  sidste  Basuns  Lyd,  og  omsider  se  sig  noctsaget 
til  at  erkende,  at  Evigheden  saavelsom  Tiden  optages  af  Vir- 
keligheder og  af  Væsener  af  saavel  legemlig  som  aandelig  Til- 
værelse, thi  de  inspirerede  Skribenter  stemmer  alle  overens 
om,  at  Jorden  er  bestemt  til  at  være  de  Helliges  evige  Arve- 
lod. Den  hellige  Bog  begynder  og  slutter  med  et  Paradis  paa 
Jorden.  Moses  indforer  os  i  en  Skønhedens,  Herlighedens  og 
Fuldkommenhedens  Verden  i  Begyndelsen.  Og  Johannes  slut- 
ter Bogen  med,  at  Mennesket  kommer  i  Besiddelse  af  en  evig 
Bolig  i  sit  udødelige  Legeme  i  den  hellige  Stad  og  paa  netop 
den  Klode,  der  gav  ham  Fødsel. 


Rolighedens    Tider    er    den    farligste    Forfølgelse    for    de 
Kristne.  Origenes. 

Arbejde  er  en  herlig  Modgift  mod  Syndens   Smitte.   Det 
er  Fader  til  mange  Dyder  ligesom  Lediggang  til  alle  Laster. 

Banstain. 


Den,  som  ikke  altid  kan  være  en  Helt,  kan  i  det  mindste 
være  en  Mand.  Goethe. 

DIGTE. 

Dejligt  er  Livet,  Sundhedens  Blommer, 
rodme  paa  Kinder  i  fagreste  Vaar, 
snart  dog  om  Hosten  Stormene  kommer, 
Vinterens  Kulde  Hjerterne  naar. 

Fagert  er  Haabet,  Sindet  at  kvæge, 
flyder  Oplysningens  klareste  Væld, 
Tvivlen  er  farlig,  den  kan  kun  læge 
Troen  og  Kærligheds  mægtige  Elv. 

E—h. 


Det  bodes  der  for  i  lange  Aar, 

som  kun  var  en  stakket  Glæde. 

Det  smiler  man  frem  i  en  flygtig  Stund, 

man  bort  kan  i  Aar  ej  græde. 

J.  P.  Jacobsen, 


Loven  at  vide   er  Gud   at  kende, 
ogsaa  hans  Værker  er  Del  af  ham  selv; 
viden  om  Jord  har  aldrig  da  Ende, 
evige  er  de  som  blaanende  Hvælv. 


Hav  Sky  for  Synden,  frygt  Din  Gud,  Din  Tunge  hold  i  Tomme, 
at  Du  Dit  hele  Levned  ud  hans  Navn  maa  ret  berømme. 

